sagorsarker/bangla-wikipedia huggingface dataset:
দ্য ভার্জিন উইথ দ্য হট প্যান্টস

দ্য ভার্জিন উইথ দ্য হট প্যান্টস (সংক্ষেপে ভার্জিন নামে অভিহিত) ১৯২৪ সালের গোপনে ধারণকৃত মার্কিন চলচ্চিত্র। ডানুটা জাডওরনা-ফেলেস্টাড ও ও চলচ্চিত্র পণ্ডিত লিন্ডা উইলিয়ামস এই চলচ্চিত্রটির নির্মাণের সময়কাল ১৯২৩-১৯২৪ নির্ধারণ করেছেন। এটি অ্যানিমেশন ব্যবহার করে নির্মিত প্রথম পর্নোগ্রাফিক চলচ্চিত্র হিসেবে পরিচিত। চলচ্চিত্রটি একই সাথে অ্যানিমেশন ও সজীব চিত্রায়নের দৃশ্য দিয়ে নির্মিত, গল্পের কাহিনি বর্ণনার ক্ষেত্রে গল্পের অভাব চিহ্নিত।
দ্য "ভার্জিন উইথ দ্য হট প্যান্টসের" সূচনা হয় অ্যানিমেশন দিয়ে। প্রথম অ্যানিমেশনে দেখানো হয়েছে একটি কার্টুন পুরুষাঙ্গ এবং দুটি শুক্রাশয় একটি ঘরের মধ্যে একটি কার্টুন মহিলাকে অনুসরণ করছে। কিছুক্ষণ পরে, মহিলাটি একটি ঝাড়বাতি থেকে ঝুলে থাকা অবস্থায়, পুরুষাঙ্গ বা শিশ্নটি তার যোনিতে প্রবেশ করে। পরের অ্যানিমেশনে, একটি কার্টুন ইঁদুর একটি কার্টুন বিড়ালের যোনিতে তার প্রকান্ড লিঙ্গ ঢুকিয়ে দেখায়। এর পরের দৃশ্য হতে, চলচ্চিত্রটে সজীব কর্মকাণ্ড দেখানো হয়। এটির বিভিন্ন মুহূর্তে নগ্ননারীদের বিভিন্ন কামাত্মক কাজে নিয়োজিত দেখানো হয়েছে; যেমন একটি ডিল্ডো দিয়ে নাচ, চুম্বন এবং হস্তমৈথুন, একজন পুরুষ হাত একজন নারীর যোনি স্পর্শ এবং ছড়ানোর চেষ্টা করছে। অপর এক নারী তার যোনিদ্বার দেখাচ্ছেন, অতঃপর একটি যোনি-মুখমৈথুনের দৃশ্য এবং একজন নারীর যোনির ভিতরে বিয়ারের বোতল ঢুকানোর দৃশ্য। শেষ দৃশ্যে একজন পুরুষ ও একজন নারীকে বস্ত্রমোচন করতে দেখানো হয়েছে, নগ্নয়াবস্থায় মহিলাটি তখন উপবিষ্ট পুরুষের লিঙ্গের উপর বসে এবং তারা যৌনসঙ্গম করে।
লিন্ডা উইলিয়ামস "চলচ্চিত্রটিকে" "প্রতিশোধের সাথে আদিমবাদ " হিসাবে অভিহিত করেছেন। তার বর্ণনানুসারে, চলচ্চিত্রটি "অপরিশোধিত (মানব) শরীর প্রদর্শনের আদিম গভীরতা"র উদাহরণ। তিনি উল্লেখ করেছেন যে কিনসে ইনস্টিটিউট ফর রিসার্চ ইন সেক্স, জেন্ডার এন্ড রিপ্রোডাকশন এই ছায়াছবিকে "পটপুরি" হিসাবে চিহ্নিত করেছে। উইলিয়ামস চলচ্চিত্রটিকে সেইসব গোপনে নির্মিত বা 'স্টাগ' ছায়াছবির শ্রেণীভুক্ত করেছেন, যেগুলোতে আখ্যানের অভাব আছে, ভিন্ন ভিন্ন যৌন ক্রিয়াকলাপের দৃশ্যগুলি একটি একক ফিল্মের রিলে সাজানো হয়েছে। চলচ্চিত্রটিতে শিরোনাম চরিত্র ও গল্পের অভাব রয়েছে এবং এটি যৌনাঙ্গের কতগুলি ঘনিষ্ঠ চিত্রায়ন দিয়ে নির্মিত।
শাহরুখ (কাল্পনিক পাখি)

শাহরুখ, শাহরুক, শাহরক বা শাহরোজ ( ) হচ্ছে ইরানি সাহিত্যের একটি কাল্পনিক পাখির নাম। এটি দুটি অংশে নির্মিত: শাহ মানে রাজা, এবং রুখ (বা রুক, বা রকপাখি), আরেকটি বিশাল পৌরাণিক পাখি। "আরব্য রজনীর" গল্পে, শাহরুখ সিন্দাবাদকে একটি বিপজ্জনক দ্বীপ থেকে পালাতে সাহায্য করে।
শাহরুখ শব্দের অর্থ রকপাখিদের রাজা। এটি শাহিনরোখ বা আবেস্তান সায়িনরোখ নামেও লেখা হতে পারে। (যেমন, ইরানের শাহিনদেজ শহর বা সায়িনদেজ এবং সান্নাদাজ শহর)। এই শব্দটি থেকে রূপান্তরিতে হয়ে সাইম-রোখ, তারপর সিইম-রোখ, তারপর সিইম-রোগ, এবং সবশেষে রূপান্তরিতে হয়ে "সি-মোরগ"-এ পরিণত হয়। পারস্যের উপকথায় সি-মোরগ হচ্ছে আরও একটি কাল্পনিক পাখি। এটিও পাখিদের রাজা বা ঈশ্বর হিসেবেও পরিচিত
সোলেইমান হাইম তার ফার্সি-ইংরেজি অভিধানে শাহরোখকে "দ্য গ্রেট রুক" হিসাবে অনুবাদ করেছেন। অন্যদিকে "অ্যা কম্প্রি‌হেনসিভ পার্সিয়ান-ইংলিশ ডিকশনারি" অনুসারে শাহরুখের অর্থ " গন্ডারের শিং; দাবা খেলায় রক; তৈমুরের পুত্রের উপাধি।"
ঘেওরা মেট্রো স্টেশন

ঘেওরা মেট্রো স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের ত্যাগী বিহারে অবস্থিত উত্তোলিত মেট্রো স্টেশন। ২০১৮ সালের ২৪শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।
আলসোড্রিয়াস প্রসিনোপ্টিলা

আলসোড্রিয়াস প্রসিনোপ্টিলা হল জেলেচিডি পরিবারের একটি প্রজাতির মথ। ১৯২২ সালে এডওয়ার্ড মেরিক এটি বর্ণণা করেন। এটি ব্রাজিলে পাওয়া যায়।
এর পাখার প্রসারতার দৈর্ঘ্য প্রায় ১৫ মিমি, সামনের ডানা সবুজ।
মনজুর হোসেন (সচিব)

মনজুর হোসেন বাংলাদেশ সিভিল সার্ভিসের একজন কর্মকর্তা। তিনি বাংলাদেশ লোক-প্রশাসন প্রশিক্ষণ কেন্দ্রের রেক্টর (সচিব) ছিলেন। বর্তমানে তিনি সেতু বিভাগের সচিব এবং বাংলাদেশ সেতু কর্তৃপক্ষের নির্বাহী পরিচালক হিসেবে দায়িত্ব পালন করছেন।
মনজুর ১৯৯০ খ্রিষ্টাব্দে ঢাকা বিশ্ববিদ্যালয় থেকে আন্তর্জাতিক সম্পর্ক বিষয়ে স্নাতকোত্তর ডিগ্রি লাভ করেন। পরবর্তীকালে তিনি ন্যাশনাল ইউনিভার্সিটি অব সিঙ্গাপুর থেকে লোকপ্রশাসন বিষয়ে মাস্টার্স ডিগ্রি অর্জন করেন।
মনজুর হোসেন বিসিএস প্রশাসন ক্যাডারের ১০ম ব্যাচের একজন কর্মকর্তা। প্রশাসনের বিভিন্ন স্তরে তার কাজ করার অভিজ্ঞতা রয়েছে। তিনি সহকারী কমিশনার ও ম্যাজিস্ট্রেট, সহকারী কমিশনার (ভূমি), সিনিয়র সহকারী কমিশনার এবং উপজেলা নির্বাহী অফিসার হিসেবে কর্মরত ছিলেন। এছাড়া তিনি জনপ্রশাসন মন্ত্রণালয়, স্বাস্থ্য ও পরিবার কল্যাণ মন্ত্রণালয়, শিক্ষা মন্ত্রণালয়, বাংলাদেশ পাবলিক সার্ভিস কমিশন এবং রাষ্ট্রপতির কার্যালয়সহ বিভিন্ন সরকারি প্রতিষ্ঠানে দায়িত্ব পালন করেছেন।
তিনি শিক্ষা মন্ত্রণালয়ের অধীনে বাংলাদেশ ন্যাশনাল কমিশন ফর ইউনেস্কো (বিএনসিইউ)-এর সেক্রেটারি/ডেপুটি সেক্রেটারি জেনারেল ছিলেন। মানবসম্পদ ব্যবস্থাপনা, কৌশলগত পরিকল্পনা, নীতি প্রণয়ন ও বাস্তবায়ন, আর্থিক ব্যবস্থাপনা প্রভৃতি বিষয়ে তার দক্ষতা রয়েছে। মানবসম্পদ বিশেষজ্ঞ হিসেবে তিনি লিয়েনে মার্কিন যুক্তরাষ্ট্রে কর্মরত ছিলেন। তিনি ২০২১ খ্রিষ্টাব্দের মে মাসে সচিব পদে পদোন্নতি লাভ করেন ও বাংলাদেশ লোক-প্রশাসন প্রশিক্ষণ কেন্দ্রের (বিপিএটিসি) রেক্টর নিযুক্ত হন। ২০২২ খ্রিষ্টাব্দের ৩ জানুয়ারি তিনি সড়ক পরিবহন ও সেতু মন্ত্রণালয়ের সেতু বিভাগের সচিব এবং বাংলাদেশ সেতু কর্তৃপক্ষের নির্বাহী পরিচালক হিসেবে যোগদান করেন।
এমিকো ইকেদা

এমিকো ইকেদা () একজন জাপানি প্যারালিম্পিক স্কিয়ার। তিনি ইন্সব্রুকে অনুষ্ঠিত ১৯৮৮ সালের শীতকালীন প্যারালিম্পিক গেমসে অংশগ্রহণ করে একটি ব্রোঞ্জ পদক অর্জন করেন।
এমিকো ইকেদা ১৯৮৮ সালের শীতকালীন প্যারালিম্পিক গেমসে আলপাইন স্কিইংয়ে জাপানের প্রতিনিধিত্ব করেন। তিনি মহিলাদের এলডাব্লিউ১০ জায়ান্ট স্ল্যালম ইভেন্টে ১ মিনিট ৫২.৩২ সেকেন্ড সময় নিয়ে তৃতীয় স্থান অধিকার করেন। এ ইভেন্টে ১ মিনিট ১৪.৬৫ সেকেন্ড সময় নিয়ে ফ্রাঁসোয়া জ্যাকার্ড স্বর্ণপদক এবং ১ মিনিট ৩৯.৪৮ সেকেন্ড সময় নিয়ে মেরিলিন হ্যামিল্টন রৌপ্যপদক জয় করেন। তিনি মহিলাদের স্ল্যালম এলডাব্লিউ১০ ইভেন্টে অংশগ্রহণ করলেও সেখানে ডিসকোয়লিফাইড হয়ে যান।
ডেপথ্‌স অব উইকিপিডিয়া

ডেপথ্‌স অব উইকিপিডিয়া (মূল ইংরেজি নাম: , ) সামাজিক যোগাযোগ মাধ্যমে কতক অ্যাকাউন্টের একটি গোষ্ঠী যা উইকিপিডিয়া থেকে অদ্ভুত, আশ্চর্যজনক এবং আকর্ষণীয় তথ্য তুলে ধরার জন্য নিবেদিত। ২০২০ সালে মিশিগান বিশ্ববিদ্যালয়ের একজন কলেজ ছাত্রী অ্যানি রাউয়ের্দা () এই নামে ইন্সটাগ্রামে একটি অ্যাকাউন্ট তৈরি করেন। অ্যাকাউন্টটি হাস্যকর বা অযৌক্তিক বিষয়ের উপর বিভিন্ন উইকিপিডিয়া নিবন্ধ থেকে উদ্ধৃতাংশ শেয়ার করে। এছাড়াও রাউয়ের্দা উইকিপিডিয়া সম্পাদনা কর্মশালা এবং উইকিপিডিয়ার গভীরতা সম্পর্কিত হাস্যরসাত্মক অনুষ্ঠান সরাসরি উপস্থাপনা করেছেন।
'ডেপথ্‌স অব উইকিপিডিয়া'র সামাজিক যোগাযোগ মাধ্যমে যাত্রা শুরু হয় ইনস্টাগ্রামে অ্যাকাউন্ট খোলার মাধ্যমে। ২০২০ সালে এপ্রিলে মিশিগান বিশ্ববিদ্যালয়ের স্নায়ুবিজ্ঞানের ছাত্রী অ্যানি রাউয়ের্দা এটি তৈরি করেছিলেন। কোভিড-১৯ এর বৈশ্বিক মহামারি শুরুতে একটি ব্যক্তিগত প্রকল্প হিসাবে উইকিপিডিয়া থেকে অদ্ভুত, আশ্চর্যজনক এবং আকর্ষণীয় তথ্য বন্ধুদের মধ্যে শেয়ার করার উদ্দেশ্যে অ্যাকাউন্টটি তৈরি করেছিলেন, রাউয়ের্দার মতে, প্রকল্পটি উইকিপিডিয়া থেকে উদ্ধৃতাংশের একটি কোলাজ দ্বারা অনুপ্রাণিত হয়েছিল যা তিনি তার বন্ধুর জাইন (অনুলিপির মাধ্যমে সপ্রকাশিত সাময়িকী) -এর জন্য তৈরি করেছিলেন, এক্ষেত্রে তিনি ইংরেজি উইকিপিডিয়ার '' নিবন্ধের একটি স্থিরচিত্র ব্যবহার হরেছিলেন। প্রকল্পটি শুরু করার আগে থেকে তিনি উইকিপিডিয়ার প্রতি আগ্রহী ছিলেন, শৈশবে উইকিপিডিয়ার নিবন্ধ পড়েছেন এবং মাধ্যমিক বিদ্যালয়ে বন্ধুদের সাথে উইকিরেসিং করতেন।
'ডেপথস অব উইকিপিডিয়া'তে অনুসারীদের প্রথম ঢেউ আসে যখন ইনস্টাগ্রামে প্রভাবশালী ক্যারোলিন ক্যালোওয়ে একটি ঘটনার সমাধান করার পরে অ্যাকাউন্টের পোস্টগুলিকে ইতিবাচকভাবে প্রকাশ করেছেন যেখানে রাউয়ারদা ক্যালোওয়ের উইকিপিডিয়া নিবন্ধ সম্পর্কে পোস্ট করেছিলেন।
ইনস্টাগ্রাম অ্যাকাউন্টে অনেক অনুসারী যুক্ত হওয়ার পর, রাউয়ের্দা একই নামের টিকটক এবং টুইটার অ্যাকাউন্ট তৈরি করেন, এবং একটি সাময়িকী চালু করেন যেখানে অস্বাভাবিক বিষয় সংক্রান্ত উইকিপিডিয়া নিবন্ধগুলির আরও বিস্তারিত ও চমকপ্রদভাবে বর্ণনার মাধ্যমে উপস্থাপন করা হয়। 
'ডেপথ্‌স অব উইকিপিডিয়া'য় ইংরেজি উইকিপিডিয়ার প্রাপ্ত বিস্ফোরিত ট্রাউজার্স, নিউক্লিয়ার গান্ধী, সত্যিই বড় বোর্ডে দাবা খেলা এবং যৌন সক্রিয় পোপ সহ বিভিন্ন বিষয়ের উপর নিবন্ধ তুলে ধরা হয়েছে।
রাউয়ের্দা প্রায়ই উইকিপিডিয়ার বিভিন্ন নিবন্ধ তার অ্যাকাউন্টে দেখানোর জন্য অনুরোধ পেয়ে থাকেন, তবে তিনি যাচাইবাছাই করে পোস্ট করেন। ২০২১ সালের অক্টোবরের পরিসংখ্যান অনুযায়ী, তিনি "সম্ভবত প্রতিদিন ৩০ থেকে ৫০ জন উইকিপিডিয়া ব্যবহারকারীর অনুরোধ পাচ্ছেন"।
রাউয়ের্দা নিজে একজন উইকিপিডিয়া সম্পাদক, তিনি বিশ্বকোষে নতুন সম্পাদকদের অবদানকে স্বাগত জানিয়ে একটি এডিট-আ-থন আয়োজন করেছেন, এছাড়াও উইকিপিডিয়ায় প্রাপ্ত ট্রিভিয়ার উপর ভিত্তি করে হাস্যরসাত্মক অনুষ্ঠানের সরাসরি উপস্থাপন করেছেন।
ক্যান্সাস স্টেট বিশ্ববিদ্যালয়ের অলঙ্কারশাস্ত্র এবং প্রযুক্তির অধ্যাপক হিদার উডসের মতে, "আকর্ষণীয় অথবা কখনো হাস্যকরভাবে অস্বাভাবিক বিষয় উপস্থাপন" করার মাধ্যমে "ইন্টারনেটকে ক্ষুদ্র অনুভব করায়"— "ইন্টারনেট সংস্কৃতির  প্রবেশ কেন্দ্র"। উইকিমিডিয়া ফাউন্ডেশনের ব্র্যান্ড জ্যাকারি ম্যাককিউনের মতে, অ্যাকাউন্টটি "একটি জায়গা যেখানে উইকিপিডিয়া প্রাণবন্ত হয়"। নীল গেইম্যান, জন মায়ার, ট্রয়ে সিভান এবং অলিভিয়া ওয়াইল্ড ডেপথ্‌স অব উইকিপিডিয়ার উল্লেখযোগ্য অনুসারী।
বাংলাদেশ দূতাবাস, টোকিও

বাংলাদেশ দূতাবাস, টোকিও জাপানের রাজধানী টোকিওতে বাংলাদেশ কর্তৃক প্রতিষ্ঠিত একটি দূতাবাস।
নয় মাস বাংলাদেশের স্বাধীনতা যুদ্ধের পর ১৯৭১ সালের ১৬ ডিসেম্বর বাংলাদেশ পাকিস্তান থেকে স্বাধীনতা অর্জন করে। বাংলাদেশের স্বাধীনতা যুদ্ধ শেষ হওয়ার পর, ১৯৭২ সালের ১০ ফেব্রুয়ারি জাপান বাংলাদেশকে একটি সার্বভৌম রাষ্ট্র হিসেবে স্বীকৃতি দেয় এবং একই বছরের ৩ মার্চ জাপানে দূতাবাসটি খোলা হয়।
১০ ফেব্রুয়ারি ২০২২ তারিখে বাংলাদেশ দূতাবাস, জাপান ও বাংলাদেশের মধ্যে কূটনৈতিক সম্পর্ক প্রতিষ্ঠার ৫০ তম বার্ষিকী উদযাপনের জন্য টোকিওতে একটি অভ্যর্থনা অনুষ্ঠানের আয়োজন করে। এতে প্রধানমন্ত্রী ফুমিও কিশিদা এবং প্রধানমন্ত্রী শেখ হাসিনা ভিডিও বার্তা প্রেরণ করেন এবং পররাষ্ট্র বিষয়ক সংসদীয় উপ-মন্ত্রী তারো হোন্ডা জাপানের পক্ষ থেকে প্রধান অতিথি হিসেবে অনুষ্ঠানে উপস্থিত ছিলেন।
৩০ সেপ্টেম্বর ২০২০ থেকে, শাহাবুদ্দিন আহমেদ জাপানে বাংলাদেশের রাষ্ট্রদূত হিসাবে দায়িত্ব পালন করছেন।
২০২২–২৩ ফিলিপাইন নারী ক্রিকেট দলের কম্বোডিয়া সফর

ফিলিপাইন নারী ক্রিকেট দল ২০২২ সালের ডিসেম্বর মাসে ছয়টি টোয়েন্টি২০ আন্তর্জাতিক (টি২০আই) ম্যাচ খেলার জন্য কম্বোডিয়া সফর করে। সিরিজের ম্যাচগুলো নমপেনের ইন্দোচীন স্টারফিশ ফাউন্ডেশন মাঠে অনুষ্ঠিত হয়। এ সিরিজের মধ্য দিয়েই কম্বোডিয়া প্রথমবারের মত আন্তর্জাতিক ক্রিকেট অংশ নেয়। সিরিজে কম্বোডিয়া ৫–১ ব্যবধানে জয়লাভ করে।
উইকিমিডিয়া এন্টারপ্রাইজ

উইকিমিডিয়া এন্টারপ্রাইজ হল উইকিমিডিয়া ফাউন্ডেশনের একটি বাণিজ্যিক পণ্য যা আরও সহজে ব্যবহারযোগ্য উপায়ে, উইকিপিডিয়া সহ উইকিমিডিয়া প্রকল্পগুলির উপাত্ত প্রদান করে। এটি গ্রাহকদেরকে ওয়েব অ্যাপ্লিকেশন প্রোগ্রামিং ইন্টারফেস, ডেটা স্ন্যাপশট বা উপাত্ত প্রবাহের মতো বিভিন্ন ফরম্যাটের মাধ্যমে বৃহৎ মাত্রায় এবং উচ্চ উপলব্ধতার উপাত্ত পুনরুদ্ধার করতে দেয়। এটি প্রথম ২০২১ সালের মার্চ মাসে ঘোষণা করা হয়েছিল এবং ২০২১ সালের ২৬ অক্টোবর চালু হয়েছিল।
গুগল এবং ইন্টারনেট আর্কাইভ পণ্যটির প্রথম গ্রাহক ছিল, যদিও ইন্টারনেট আর্কাইভ পণ্যটির জন্য অর্থ প্রদান করছে না।
ভারতের প্রধানমন্ত্রীর দাম্পত্য সঙ্গী

ভারতের প্রধানমন্ত্রীর দাম্পত্য সঙ্গী হলেন ভারতের প্রধানমন্ত্রীর স্ত্রী বা স্বামী। প্রধানমন্ত্রীর সঙ্গীর আনুষ্ঠানিকভাবে সংজ্ঞায়িত ভূমিকা নেই। প্রোটোকল অনুসারে, তারা দেশে এবং বিদেশে সামাজিক অনুষ্ঠান এবং সমাবেশে যোগ দেয়, তবে কোনও অংশগ্রহণমূলক ভূমিকা নেই।
এখন পর্যন্ত ১০ জন মহিলা এবং একজন পুরুষ রয়েছেন যারা অফিসে থাকাকালীন প্রধানমন্ত্রীর সাথে বিবাহবন্ধনে আবদ্ধ হয়েছেন। ভারতে একজন ব্যাচেলর, একজন বিচ্ছিন্ন, একজন বিধবা এবং দুইজন বিপত্নীক প্রধানমন্ত্রীও ছিলেন।
মিরাট সিটি রেলওয়ে স্টেশন

   
মিরাট সিটি বা মিরাট সিটি জংশন হল মিরাট শহরের প্রধান রেলওয়ে স্টেশন। এটি মিরাট-বুলন্দশহর-খুরজা লাইন এবং দিল্লি-মিরাট-সাহারানপুর লাইনের একটি সংযোগস্থল। মিরাট-সাহারানপুর সেকশনের ডাবল লাইনিং পুরোদমে চলছে।
এটি দিল্লি বিভাগের অধীনে ভারতের উত্তর রেলওয়ে জোনে অবস্থিত।
এই স্টেশনটি ১৯১১ সালে ব্রিটিশ ভারত সরকার দ্বারা প্রতিষ্ঠিত হয়েছিল। এটি দিল্লি থেকে হরিদ্বার/দেরাদুন লাইনে অবস্থিত।
এটি মিরাট-বুলন্দশহর-খুর্জা লাইনের একটি সংযোগস্থল (৯৩ কিমি) যা হাপুর জং হয়ে যায় এবং কলকাতা-দিল্লি লাইন এবং দিল্লি-মিরাট-সাহারানপুর লাইনের সাথে সংযোগ করে। দিল্লি থেকে মিরাট সিটি ডাবল-লাইন এবং বিদ্যুতায়িত এবং মিরাট-সাহারানপুর অংশ একক-বিদ্যুতায়িত লাইন। মিরাট-সাহারানপুর সেকশনের ট্র্যাক দ্বিগুণ করার কাজ পুরোদমে চলছে।
মিরাট থেকে পর্যন্ত রেল সংযোগ দুটি শহরকে সংযুক্ত করার প্রস্তাব করা হয়েছে। সমীক্ষা করা হয়েছে এবং মিরাটের দৌরালা স্টেশন থেকে বিজনোর পর্যন্ত লাইন স্থাপন করা হবে। যে শহরগুলিকে রুটে অন্তর্ভুক্ত করা হবে তা হল দৌরালা, মাওয়ানা, হস্তিনাপুর, বহুসুমা এবং দারানগর৷
মোট ৭৮টি ট্রেন মিরাট সিটি জং রেলওয়ে স্টেশনে থামে। ৮টি ট্রেন মিরাট সিটি থেকে উৎপন্ন হয় এবং শেষ হয়। সঙ্গম এক্সপ্রেস, নৌচন্ডী এক্সপ্রেস, রাজ্য রানী এক্সপ্রেস হল এখান থেকে শুরু হওয়া ট্রেন যা যথাক্রমে বুলন্দশহর-আলিগড়-কানপুর, এলাহাবাদ হয়ে বেরেলি-লখনউ এবং বেরেলি-লখনউ হয়ে এলাহাবাদ যায়। তিনটি খরুজা-মিরাট প্যাসেঞ্জার ট্রেন মিরাট এবং খুর্জার মধ্যে শাটল করে এবং 1টি ট্রেন উম্বালা প্যাসেঞ্জার এবং প্যাসেঞ্জারও মিরাট শহর থেকে আসে। প্রায় 60টি ট্রেন দিল্লি, মুম্বাই, মাদুরাই, কচুভেল্লি, , অমৃতসর, জম্মু তাওয়ি, ওখা, বিলাসপুর, পুরী, ইন্দোর, উজ্জয়নে প্রতিদিন, পাক্ষিক বা সাপ্তাহিকভাবে আপ এবং ডাউন চলে।
মিরাট শহরের পরে, দ্বিতীয় প্রধান রেলওয়ে স্টেশন হল মিরাট ক্যান্টনমেন্ট, অবস্থিত ৪ কিমি উত্তরে।
স্টেশনটি ট্র্যাক এবং সিগন্যালিং পরিচালনার জন্য রুট রিলে ইন্টারলকিং প্রযুক্তি দিয়ে সজ্জিত। রেল ইয়ার্ডে রক্ষণাবেক্ষণ বা ট্রেনের রেকের জন্য ২টি ওয়াশিং লাইন রয়েছে। এটি ২ কোচের ক্ষমতা সহ একটি কোচ কেয়ার সুবিধাও পেয়েছে।
মালবাহী লোডিং এবং আনলোডিংয়ের জন্য স্টেশনে একটি ডেডিকেটেড কার্গো সাইডিংও রয়েছে। সাইডিংয়ের ৩টি জোন রয়েছে: কয়লা, সিমেন্ট, সার ইত্যাদির জন্য খোলা সাইডিং, BPCL- এর একটি পেট্রোলিয়াম টার্মিনাল বে এবং, অন্যান্য সমস্ত ধরনের পণ্যের জন্য একটি বন্ধ সাইডিং টার্মিনাল৷ সাইডিং প্রায় স্টেশন থেকে ১.৯ কিমি পূর্বে অবস্থিত।
সিটি রেলওয়ে স্টেশন উত্তর রেলওয়ের একটি ক্লাস-এ রেলওয়ে স্টেশন। এটি রেস্টুরেন্ট, ওয়েটিং রুম, রিটায়ারিং রুম, পুলিশ স্টেশন, পোস্ট অফিস ইত্যাদির মতো বেশিরভাগ পাবলিক সুবিধা দিয়ে সজ্জিত। স্টেশনটি সম্পূর্ণরূপে প্রতিবন্ধী বান্ধব। প্ল্যাটফর্ম ১ এবং ২-৩ এর মধ্যে যাত্রীদের চলাচল সহজ করার জন্য এসকেলেটর এবং লিফট স্থাপন করা হচ্ছে। PNB এবং SBI এটিএমগুলিও স্টেশনের প্রবেশদ্বারে উপলব্ধ।
স্টেশন চত্বরে রেল কর্মীদের জন্য একটি রেল হাসপাতালও রয়েছে।
আগুস্তিন কানোবিও

আগুস্তিন কানোবিও গ্রাভিস (, ; জন্ম: ১ অক্টোবর ১৯৯৮; আগুস্তিন কানোবিও নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব আতলেতিকো পারানায়েন্সে এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
২০১৬ সালে, কানোবিও উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় দুই বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২২ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
আগুস্তিন কানোবিও গ্রাভিস ১৯৯৮ সালের ১লা অক্টোবর তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
কানোবিও কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।
ফিফা কংগ্রেস

ফিফা কংগ্রেস হলো আন্তর্জাতিক ফুটবল ফেডারেশন ফেদেরাসিওঁ অ্যাঁতের্নাসিওনাল দ্য ফুৎবল আসোসিয়াসিওঁ‌-এর (; যা সাধারণত ফিফা () নামে পরিচিত) সর্বোচ্চ আইন প্রণয়নকারী সংস্থা। ফিফা হল ফুটবল, ফুটসাল এবং সৈকত ফুটবলের আন্তর্জাতিক নিয়ন্ত্রক সংস্থা। কংগ্রেস "সাধারণ" অথবা "বিশেষ" হতে পারে।
প্রতি বছর একটি সাধারণ কংগ্রেস অনুষ্ঠিত হয়, ফিফা কাউন্সিল (পূর্বে নির্বাহী কমিটি) দ্বারা যেকোন সময় ফিফার এক পঞ্চমাংশ সদস্যের সহায়তায় একটি বিশেষ কংগ্রেস আহবান করা যেতে পারে।
ফিফার ২১১ সদস্যের প্রত্যেকের কংগ্রেসে একটি করে ভোট রয়েছে। ফিফার সদস্যরা বিশ্বকাপ আয়োজক এবং ফিফার সভাপতির জন্য প্রার্থীদের প্রস্তাব করতে পারেন। ফিফা সভাপতি নির্বাচন এবং ফিফা বিশ্বকাপ আয়োজক দেশ নির্বাচন ফিফা বিশ্বকাপের পরের বছর কংগ্রেসে অনুষ্ঠিত হয়।
১৯৯৮ সাল থেকে প্রতি বছর ফিফা কংগ্রেস অনুষ্ঠিত হয়ে আসছে। এর পূর্বে প্রতি দুই বছর অন্তর এটি অনুষ্ঠিত হতো। প্রথম ও দ্বিতীয় বিশ্বযুদ্ধের কারণে ১৯১৫ হতে ১৯২২ এবং ১৯৩৯ হতে ১৯৪৫ সালের মধ্যে কংগ্রেস অনুষ্ঠিত হয়নি। ১ম, ৩য়, ১২তম, ২৯তম, ৩০তম, ৩০তম, ৩৯তম, ৫১তম, ৫৩তম, ৬১তম এবং ৬৫তম কংগ্রেসে ফিফা সভাপতি নির্বাচন অনুষ্ঠিত হয়েছে।
১৯৬১ সালে লন্ডনে অনুষ্ঠিত ফিফা বিশেষ কংগ্রেস স্ট্যানলি রুসকে সভাপতি হিসেবে নির্বাচিত করে। ২০১৬ সালের ২৬শে ফেব্রুয়ারি তারিখে জুরিখে অনুষ্ঠিত ২০১৬ ফিফা বিশেষ কংগ্রেস জান্নি ইনফান্তিনোকে নতুন সভাপতি হিসেবে নির্বাচিত করে। মাত্র পাঁচটি নির্বাচনে দুই অথবা ততোধিক প্রার্থী ছিল: ৩৯তম (১৯৭৪), ৫১তম (১৯৯৮), ৫৩তম (২০০২), ৬৫তম (২০১৫), এবং ২০১৬ সালের অসাধারণ কংগ্রেস।
মোট আটটি বিশেষ কংগ্রেস অনুষ্ঠিত হয়েছে: ১৯০৮ (ব্রাসেলস), ১৯৫৩ (প্যারিস), ১৯৬১ (লন্ডন), ১৯৯৯ (লস অ্যাঞ্জেলেস), ২০০১ (বুয়েনোস আইরেস), ২০০২ (সিউল), ২০০৩ (দোহা) এবং ২০১৬ (জুরিখ)। ২০১৬ সালের বিশেষ কংগ্রেসে ফিফা সভাপতি সেপ ব্লাটার তার উত্তরসূরি নির্বাচিত না হওয়া পর্যন্ত তার পদে বহাল থাকেন। তবে, তাকে বরখাস্ত করার কারণে, ভারপ্রাপ্ত ফিফা সভাপতি, ইসা হায়াতু ফিফার দায়িত্বে ছিলেন।
ইউটিলিটি বিমান

একটি ইউটিলিটি বিমান হল একটি সাধারণ-উদ্দেশ্যের হালকা বিমান বা হেলিকপ্টার, সাধারণত মানুষ পরিবহন, মালবাহী বা অন্যান্য সরবরাহের জন্য ব্যবহৃত হয়, তবে আরও বিশেষায়িত বিমানের প্রয়োজন বা উপলব্ধ না হলে অন্যান্য দায়িত্বের জন্যও ব্যবহৃত হয়।
এই শব্দটি আমেরিকান, কানাডিয়ান, ইউরোপীয় বা অস্ট্রেলিয়ান প্রবিধানের অধীনে প্রত্যয়িত একটি বিমানের ধরনকে একটি "ইউটিলিটি ক্যাটাগরির বিমান" হিসাবেও উল্লেখ করতে পারে, যা নির্দেশ করে যে এটি সীমিত অ্যারোবেটিক্স পরিচালনা করার অনুমতিপ্রাপ্ত। অনুমোদিত কৌশলগুলির মধ্যে আছে চ্যান্ডেল, অ্যারোবেটিক কৌশল, স্পিন এবং ৬০° ব্যাঙ্কের উপর খাড়া মোড়।
মার্কিন যুক্তরাষ্ট্রে, সামরিক উপযোগী বিমানগুলিকে তাদের পদবীতে U উপসর্গ দেওয়া হয়।
অক্ষীয় সমান্তরালতা

অক্ষীয় সমান্তরালতা (যা জাইরোস্কোপিক দৃঢ়তা, জড়তা বা অনমনীয়তা বা "স্পেসে অনমনীয়তা" নামেও পরিচিত) হল একটি ঘূর্ণায়মান বস্তুর বৈশিষ্ট্য, যেখানে বস্তুটি কোন স্থানের মধ্য দিয়ে চলে যাওয়ার সাথে সাথে ঘূর্ণনের অক্ষের দিকটি স্থির থাকে। জ্যোতির্বিজ্ঞানে, এই বৈশিষ্ট্যটি কক্ষপথে জ্যোতির্বিজ্ঞানের বস্তুগুলিতে পাওয়া যায়। এটি একই প্রভাব, যা পৃথিবী ঘূর্ণনের সাথে সাথে একটি জাইরোস্কোপের ঘূর্ণনের অক্ষকে স্থির রাখে, যন্ত্রটিকে পৃথিবীর ঘূর্ণন পরিমাপ করার অনুমতি দেয়।
২৩.৫ ডিগ্রীতে আনত অক্ষ সহ পৃথিবীর কক্ষপথ আনুমানিক অক্ষীয় সমান্তরালতা প্রদর্শন করে, সারা বছর ধরে ধ্রুবতারার ("উত্তর তারা") দিকে তার অভিমুখ বজায় রাখে। পৃথিবীর অক্ষীয় আনতি সহ, এটি পৃথিবীর ঋতুগুলির জন্য একটি প্রাথমিক কারণ, যেমনটি ডানদিকে চিত্র দ্বারা চিত্রিত হয়েছে।
অক্ষের দিকের ছোটখাটো পরিবর্তন ২৬,০০০ বছর ধরে সঞ্চালিত হয়। এই ছোটখাটো পরিবর্তন অক্ষীয় অগ্রগতি নামে পরিচিত। ফলস্বরূপ, আগামী ১১,০০০ বছরে পৃথিবীর অক্ষ পোলারিসের পরিবর্তে ভেগার দিকে নির্দেশ করবে।
লেলা সায়ার

লেলা সায়ার (২৭ ডিসেম্বর ১৯৩৯ - ২২ জুলাই ২০১৬) ছিলেন একজন তুর্কি অভিনেত্রী, লেখক, ব্যালেরিনা, বিউটি কুইন, এবং সার্কাস শিল্পী এবং ম্যাসেডোনীয় তুর্কি বংশোদ্ভূত গায়িকা। সায়ারকে তুরস্কের সিনেমার অন্যতম সুন্দরী নারী হিসেবে বিবেচনা করা হতো।
লিয়া নিয়াকো

মারিয়া ক্রুস (১৯০৮-?), তার মঞ্চ নাম লিয়া নিয়াকো দ্বারা বেশি পরিচিত, একজন জার্মান বহিরাগত নৃত্যশিল্পী এবং অভিনেত্রী ছিলেন। নিয়াকো ১৯২৬ থেকে ১৯৩৩ সাল পর্যন্ত আন্তঃযুদ্ধের শেষের দিকে তার নৃত্য পরিবেশনের জন্য ইউরোপ জুড়ে বিখ্যাত ছিলেন। তিনি প্রায়ই সামান্য থেকে কোন কাপড় ছাড়া অভিনয়; নগ্ন নৃত্য, বা "ন্যাকটানজ", সেই সময়ে জনপ্রিয় ছিল এবং আধুনিকতা এবং মুক্তির একটি শৈল্পিক অভিব্যক্তি হিসাবে দেখা হত। তার অস্বাভাবিক এবং বহিরাগত অভিনয়ের জন্য, তিনি আন্তর্জাতিক সংবাদমাধ্যমে ব্যাপক মনোযোগ অর্জন করেছিলেন। তিনি চলচ্চিত্র জগতেও প্রবেশ করেছিলেন এবং পর্তুগিজ চলচ্চিত্র "ফাতিমা মিলাগ্রোসা" (১৯২৮) এবং স্পেনীয় চলচ্চিত্র "লা কার্টা" (১৯৩১) এ হাজির হয়েছিলেন।
মারিয়া ক্রুস ১৯০৮ সালে হামবুর্গে জন্মগ্রহণ করেন।
সুরাট হাই-স্পিড রেলওয়ে স্টেশন

সুরাট হাই-স্পিড রেলওয়ে স্টেশন হল মুম্বই-আহমেদাবাদ দ্রুতগতির রেলপথের একটি রেলওয়ে স্টেশন। এটি ভারতের গুজরাত রাজ্যের সুরাট শহরে অবস্থিত। স্টেশনটি ভারতের প্রথম উচ্চ-গতির বা হাই-স্পিড রেলওয়ে স্টেশন। রেলওয়ে স্টেশনটি ২০২৪ সালের ডিসেম্বর মাসে মধ্যে সম্পন্ন হওয়ার কথা রয়েছে। স্টেশনটি দেশের প্রথম উচ্চ-গতির রেলপথের সাথে সুরাট ২০২৬ সালের মধ্যে চালু হবে।
সুরাট হাই-স্পিড রেলওয়ে স্টেশনটি মুম্বই-আহমেদাবাদ হাই-স্পিড রেল করিডোর দ্বারা পরিবেশিত হবে এবং এটি দাপ্তরিকভাবে মুম্বই-আমেদাবাদ হাই-স্পিড রেল করিডোরের শুরুর স্থান মুম্বই থেকে ২৬৬.২০০ কিমি দূরে অবস্থিত।
সুরাট হাই-স্পিড রেলওয়ে স্টেশনে দুটি উত্তোলিত প্ল্যাটফর্ম থাকবে, নির্মাণাধীন স্টেশন ভবনটি প্ল্যাটফর্ম স্তরের নীচে অবস্থিত হবে। রেলওয়ে স্টেশনের দুটি পার্শ্ব প্ল্যাটফর্ম থাকবে, নিয়মিত পরিষেবার জন্য ২ টি ট্র্যাক পরিষেবায় নিযুক্ত থাকবে।
সেলিন ট্রান

সেলিন ট্রান (জন্ম: ৯ই এপ্রিল, ১৯৭৯) একজন ফরাসি অভিনেত্রী, লেখিকা, মার্শাল আর্টিস্ট, ব্লগার এবং প্রাক্তন পর্নোগ্রাফিক অভিনেত্রী, যিনি আগে কাতসুনি মঞ্চ নামে পরিচিত ছিলেন। তিনি ২০০১ সালে তার প্রাপ্তবয়স্ক চলচ্চিত্র ক্যারিয়ার শুরু করেন, প্রথমে ফ্রান্সে, তারপর মার্কিন যুক্তরাষ্ট্রে কাজ করেন।
প্রাপ্তবয়স্ক কর্মজীবনে তিনি অসংখ্য পুরস্কার পেয়েছেন, বিশেষ করে এভিএন অ্যাওয়ার্ড ফর ফিমেল ফরেন পারফর্মার অফ দ্য ইয়ার যা তিনি তিনবার জিতেন।
তিনি ২০১৩ সালে পর্নোগ্রাফি থেকে অবসর নেন এবং তার আসল নামে মূলধারার বিনোদন কর্মজীবনে প্রবেশ করার জন্য ফ্রান্সে ফিরে আসেন। ট্রান ফরাসি কমেডি "পর্ণ ইন দ্য হুড" (২০১২), এবং কম্বোডীয় অ্যাকশন চলচ্চিত্র "জেলব্রেক" (২০১৭) এর মতো চলচ্চিত্রে উপস্থিত হয়েছেন। তিনি ২০১৮ সালে একটি আত্মজীবনী, "নে দিস পাস কিউ তু এইমস কা", প্রকাশ করেছেন।
ফিউনারেল স্ট্রিপার

ফিউনারেল স্ট্রিপার হল বহিরাগত নৃত্যশিল্পী, সাধারণত অল্পবয়সী মহিলারা, যারা মৃতের জীবন উদযাপন করার জন্য এবং শোকার্তদের আকৃষ্ট করার উপায় হিসাবে অন্ত্যেষ্টিক্রিয়ায় বা অন্ত্যেষ্টিক্রিয়ার শোভাযাত্রায় গায় ও নাচে এবং কাপড় খুলে ফেলে। ফিউনারেল স্ট্রিপিংয়ের উদ্ভব হয়েছে তাইওয়ানে এবং এটি সবচেয়ে সাধারণ তবে ঐতিহ্যটি কীভাবে এসেছে তা অজানা। এটি চীনের মূল ভূখণ্ডের গ্রামীণ অঞ্চল পর্যন্ত ছড়িয়ে পড়েছে কিন্তু চীন সরকার এই অনুশীলনটিকে আপত্তিকর এবং অশ্লীল মনে করে এটি বন্ধ করার চেষ্টা করছে। 
উত্তরণের আচার হিসাবে, সারা বিশ্বে অন্ত্যেষ্টিক্রিয়ায় প্রায়শই অনুষ্ঠানটি চিহ্নিত করার জন্য গান ও নাচ হয়, যদিও নগ্ন হওয়ার অনুশীলন বিরল। তাইওয়ানে, একটি প্রথা হল পেশাদার বিনোদনকারীদের অন্ত্যেষ্টিক্রিয়ায় পারফর্ম করার জন্য, যেমন একজন পেশাদার শোকাহত, একটি পরিবারকে সঠিক মেজাজ স্থাপনে সহায়তা করার জন্য ভাড়া করা হয়, বিশেষ করে যখন আত্মীয়রা দূরবর্তী রয়েছে বা অন্ত্যেষ্টিক্রিয়ায় যোগ দিতে সমস্যা হয়েছে। অন্ত্যেষ্টিক্রিয়া স্ট্রিপার নিয়োগের অভ্যাস এই অভ্যাস থেকে বেড়ে উঠতে পারে। "বিবিসি নিউজ" অনুসারে, অন্ত্যেষ্টিক্রিয়ায় সহায়তা করার জন্য পেশাদার নিয়োগের অভ্যাস পরিবর্তন করা হচ্ছে। 
১৮০০-এর দশকের শেষের দিকে মন্দিরের অনুষ্ঠানে নারীদের পোশাক খুলে ফেলার ঐতিহাসিক রেকর্ড রয়েছে।
স্ট্রিপার (চলচ্চিত্র)

স্ট্রিপার হল জেরোম গ্যারি পরিচালিত ১৯৮৬ সালের মার্কিন প্রামাণ্য চলচ্চিত্র। এটি একটি স্ট্রিপার কনভেনশন ও প্রতিযোগিতা এবং কয়েকজন প্রতিযোগীর জেতার দৃঢ় উদ্দেশ্যকে চিত্রিত করেছে।
জর্ডানের রাজকীয় সঙ্গীদের তালিকা

১৯৪৯ সালে আমিরাত একটি রাজ্যের মর্যাদায় উন্নীত হওয়ার পর থেকে হাশেমীয় জর্ডান রাজ্যের রানী সহধর্মিণী হওয়া মহিলাদের তালিকা এটি। যেহেতু জর্ডানের সমস্ত রাজাকে আইন দ্বারা পুরুষ হওয়ার বাধ্যবাধকতা রয়েছে, তাই জর্ডানে শাসক রাণী কখনও হয়নি।
সিংহাসন আরোহণ এবং তাদের বিবাহের পরে রাজার জন্য তার স্ত্রীকে রাণী উপাধি দেওয়া আবশ্যক; অন্যথায় তার জন্য নিম্নতর রাজকুমারী সহধর্মিণীর উপাধি আছে। শুধুমাত্র একজন জর্ডানের সহধর্মিণী তার বিয়ের সময় রানী উপাধি ধারণ করেননি।
এইচঅ্যান্ডই নেচারিস্ট

এইচঅ্যান্ডই নেচারিস্ট (মূলত "Health and Efficiency -" "স্বাস্থ্য এবং দক্ষতা") হল একটি ৯২-পৃষ্ঠার মাসিক বাণিজ্যিক ম্যাগাজিন, যা নগ্নবাদী জীবনধারার উপর ফোকাস করে, ভ্রমণ, স্বাস্থ্য এবং সংস্কৃতির উপর নিবন্ধগুলির পাশাপাশি একটি নগ্ন থিম সহ শিল্প ও বইয়ের বিভিন্ন বৈশিষ্ট্যের মাধ্যমে। এই বিষয়বস্তু ও ফোকাসের কারণে এটি পর্নোগ্রাফির ভোক্তাদের আকর্ষন করে, যদিও এতে যৌন নগ্নতা অনুপস্থিত।
দ্বিতীয় ইয়াহইয়া ওয়াসিক

আবু যাকারিয়া ইয়াহিয়া দ্বিতীয় () ইয়াহিয়া দ্বিতীয় বা আল-ওয়াসিক নামে পরিচিত, আবু আবদুল্লাহ মুহাম্মাদ মুস্তানসিরের পুত্র এবং উত্তরসূরি ছিলেন। তিনি ছিলেন তিউনিসের চতুর্থ হাফসীয় সুলতান, যিনি ১২৭৭ থেকে ১২৭৯ সাল পর্যন্ত পুরো ইফ্রিকিয়ায় রাজত্ব করেছিলেন।
তার শাসনামলে শহরের দেয়ালে নতুন প্রবেশদ্বার বাব জেদিদ কাটা হয়েছিল।
১২৭৮ সালে বেজাইয়া প্রদেশের আন্দালুসীয় চ্যান্সেলর ইবনে হাব্বাবারের বিরুদ্ধে একটি বিদ্রোহ হয়েছিল। তিনি মুওয়াহহিদিনদের প্রতি তার শত্রুতার জন্য পরিচিত ছিলেন এবং তাকে তিউনিসের প্রকৃত শাসক হিসাবে ঐতিহাসিক ইবনে শাম্মা বর্ণনা করেছেন। ইবনে খালদুন বর্ণনা করেছেন যে চ্যান্সেলর তার ভাই আবুল আলা ইদ্রিসকে বেজাইয়াতে পাঠিয়েছিলেন গভর্নর মুওয়াহহিদিন মুহাম্মাদ বিন আবু হিলাল হিন্তাতির সাথে শহরের অর্থনৈতিক বিষয় দেখাশোনা করার জন্য। ১২৭৮ সালে গভর্নর যখন চ্যান্সেলরকে হত্যা করেছিলেন তখন তিনি এমন একজনের সন্ধান করতে বাধ্য হন যিনি তিউনিসের বিদ্যমান কর্তৃপক্ষকে প্রতিস্থাপন করতে পারেন, যাকে তিনি চ্যান্সেলর নিয়োগ করতে পারেন।
তাই হিন্তাতি সুলতানের চাচা আবু ইসহাক ইব্রাহিমকে বিদ্রোহ করার আহ্বান জানান। ইব্রাহিম এর আগে তার ভাই ও ইয়াহিয়ার পিতা আবু আবদুল্লাহ মুহাম্মাদ মুস্তানসিরের বিরুদ্ধে বিদ্রোহ করেছিলেন এবং আন্দালুসিয়া থেকে তারপর তিলিমসানে পালিয়ে গিয়েছিলেন। ইব্রাহিমকে আরাগনের রাজা তৃতীয় পেদ্রোও সমর্থন দেন। মুহাম্মাদ বিন আবু হিলাল হিন্তাতি এবং বেজাইয়ার বিশিষ্ট ব্যক্তিদের আমন্ত্রণে তিনি ১২৭৯ সালের এপ্রিল মাসে শহরটি দখল করেন এবং একই বছরের আগস্টে তিউনিসে প্রবেশ করেন, যেখানে তিনি সুলতান হিসাবে স্বীকৃত হন। সৈন্যদের নেতৃস্থানীয়রা তাকে নতুন সুলতান হিসেবে স্বীকৃতি দিতে সম্মত হওয়ার কারণে তার সিংহাসন দখল শান্তিপূর্ণ ছিল।
আবু যাকারিয়া ইয়াহিয়া তার চাচার কাছে তার সিংহাসন অর্পণ করেছিলেন, কিন্তু ইব্রাহিম ক্ষমতা গ্রহণের সাথে সাথে তার পূর্বসূরি এবং তার তিন সন্তানের মৃত্যুদণ্ডের আদেশ দেন। একমাত্র তার মরণোত্তর পুত্র আবু আসিদা মুহাম্মাদ দ্বিতীয় অব্যাহতি লাভ করেন, যিনি ষষ্ঠ হাফসীয় সুলতান ছিলেন।
বাংলাদেশী ১ টাকার নোট

বাংলাদেশী ১ টাকার নোট (৳১) হল ১০০ পয়সা সমন্বয়ে তৈরি একটি নোট। ১৯৭২ সালে প্রথম বাংলাদেশে এক টাকার নোট ইস্যু করা হয়। বর্তমানে এই নোটটি স্বল্পপ্রচলিত। এই নোটটি সর্বশেষ ১৯৭৯ সালে ইস্যু করা হয়। এক টাকার নোটটি দেশটির জাতীয় ব্যাংকের গভর্নরের নয় বরং অর্থ সচিবের স্বাক্ষরযুক্ত একটি নোট।
এক টাকার নোট প্রথম ১৯৭২ সালের ৪ঠা মার্চ ইস্যু করা হয়। এই নোটে মানচিত্রের মধ্যে বিন্দুর মাধ্যমে রাজধানী ঢাকাকে দেখানো হয়েছে। বর্তমানে নোটটি অপ্রচলিত। ১৯৭৩ সালের ২রা মার্চ ইস্যু করা হয় পুনরায় এক টাকার নোট, যে নোটে বাংলাদের জাতীয় প্রতীক সংযোজন করা হয়। সামনে মুঠো ভর্তি
ধানের শীষ ও পিছনে শাপলা প্রতীক রয়েছে। ১৯৭৩ সালের ১৮ই ডিসেম্বর পুনরায় এক টাকার নোট ইস্য করা হয়। যার সামনে মহিলার ধান ভানার চিত্র ও পিছনে মুঠো ভর্তি ধানের শীষ আর শাপলা। এই নোটটি ১৯৭৯ সাল পর্যন্ত চালু ছিল, বর্তমানে যা অপ্রচলিত। <ref>
বিলিমোরা হাই-স্পিড রেলওয়ে স্টেশন

বিলিমোরা হাই-স্পিড রেলওয়ে স্টেশন হল মুম্বই-আহমেদাবাদ দ্রুতগতির রেলপথের একটি রেলওয়ে স্টেশন। এটি ভারতের গুজরাত রাজ্যের সুরাট শহরে অবস্থিত। সুরাট ও বিলিমোরা স্টেশনের মধ্যে ভারতের প্রথম উচ্চ-গতির রেলপথ চালু হবে। রেলওয়ে স্টেশনটি ২০২৪ সালের ডিসেম্বর মাসে মধ্যে সম্পন্ন হওয়ার কথা রয়েছে। স্টেশনটি দেশের প্রথম উচ্চ-গতির রেলপথের সাথে বিলিমোরা ২০২৬ সালের মধ্যে চালু হবে।
বিলিমোরা হাই-স্পিড রেলওয়ে স্টেশনটি মুম্বই-আহমেদাবাদ হাই-স্পিড রেল করিডোর দ্বারা পরিবেশিত হবে এবং এটি দাপ্তরিকভাবে মুম্বই-আমেদাবাদ হাই-স্পিড রেল করিডোরের শুরুর স্থান মুম্বই থেকে ২১৭.৩০০ কিমি দূরে অবস্থিত।
বিলিমোরা হাই-স্পিড রেলওয়ে স্টেশনে দুটি উত্তোলিত প্ল্যাটফর্ম থাকবে, নির্মাণাধীন স্টেশন ভবনটি প্ল্যাটফর্ম স্তরের নিচে অবস্থিত হবে। রেলওয়ে স্টেশনের দুটি পার্শ্ব প্ল্যাটফর্ম থাকবে, নিয়মিত পরিষেবার জন্য ২ টি ট্র্যাক পরিষেবায় নিযুক্ত থাকবে।
রশ্মি-পাখনার মাছ

রশ্মি-পাখনাযুক্ত মাছ যা এক্টিনোটেরিগি ( ; ) নামে পরিচিত। হাড়ের মাছের একটি শ্রেণী। তারা জীবিত মেরুদণ্ডী প্রজাতির ৫০% এরও বেশি গঠিত।
রশ্মি-পাখনাযুক্ত মাছকে বলা হয় কারণ তাদের পাখনাগুলি হাড় বা শৃঙ্গাকার কাঁটা (রশ্মি) দ্বারা সমর্থিত চামড়ার জাল, মাংসল, লবড ফিনের বিপরীতে যা সারকোটেরিগি (মাংস-পাখনাযুক্ত মাছ) শ্রেণীর বৈশিষ্ট্যযুক্ত। এই অ্যাক্টিনোটেরিগিয়ান পাখনা রশ্মিগুলি প্রক্সিমাল বা বেসাল কঙ্কালের উপাদানগুলির সাথে সরাসরি সংযুক্ত থাকে, রেডিয়ালগুলি, যা এই পাখনা এবং অভ্যন্তরীণ কঙ্কালের (যেমন, পেলভিক এবং পেক্টোরাল গার্ডলস) এর মধ্যে সংযোগ বা সংযোগের প্রতিনিধিত্ব করে।
প্রজাতির গণনা অনুসারে, অ্যাক্টিনোটেরিগিয়ানরা মেরুদণ্ডী প্রাণীদের উপর আধিপত্য বিস্তার করে এবং তারা ৩০,০০০ প্রজাতির মাছের প্রায় ৯৯% গঠন করে। গভীর সমুদ্র থেকে সর্বোচ্চ পর্বত প্রবাহ পর্যন্ত মিঠা পানি এবং সামুদ্রিক পরিবেশে এগুলি সর্বব্যাপী। বিদ্যমান প্রজাতির আকার "পেডোসাইপ্রিস" ৮ মি.মি. পর্যন্ত হতে পারে, বিশাল সমুদ্রের সানফিশের ওজন ২,৩০০ কেজি, এবং দীর্ঘদেহযুক্ত ওয়ারফিশ, ১১ মিটার লম্বা। অ্যাকটিনোটেরিগি (~৯৯%) এর বেশিরভাগই হল টেলিওস্ট।
রিকার্দো নাওন

রিকার্দো নাওন (, ) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় এসগ্রিমা লা প্লাতা এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন।
নাওন ১৯১৪ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ২ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।
নাওন কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলে অন্তর্ভুক্ত ছিলেন, তবে তিনি উক্ত আসরে একটি ম্যাচেও অংশগ্রহণ করেননি।
কার্লোস গিদি

কার্লোস গিদি (, ) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় তিরো ফেদেরাল এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।
গিদি ১৯১৩ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৭ সাল পর্যন্ত তিনি সর্বমোট ১০ ম্যাচে ৪টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তার দল রানার-আপ হয়েছিল।
গিদি কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।
হাই-ডেফিনিশন টেলিভিশন

হাই-ডেফিনিশন টেলিভিশন (এইচডি বা এইচডিটিভি) হল একটি টেলিভিশন সিস্টেম যা উচ্চ মানসম্পন্ন চিত্র উপভোগ করতে সাহায্য করে। চিত্রের রেজ্যুলিউশন বা মানের বিষয়টি ১৯৩৬ সাল থেকে ব্যবহৃত হচ্ছে; সাম্প্রতিক সময়ে, এটি স্ট্যান্ডার্ড-ডেফিনিশন টেলিভিশন (এসডিটিভি)-এর তুলনায় উচ্চ ক্ষমতাসম্পন্ন চিত্রের রেজ্যুলিউশনকে বোঝায়। এটি বর্তমান ডি ফ্যাক্টো স্ট্যান্ডার্ড ভিডিও ফরম্যাটের অন্তর্ভুক্ত। সাধারণত এটি টেরেস্ট্রিয়াল ব্রডকাস্ট টেলিভিশন,কেবল টেলিভিশন,স্যাটেলাইট টেলিভিশন এবং ব্লু-রে ডিস্ক-এর সম্প্রচারে ব্যবহৃত হয়।
এইচডিটিভি বিভিন্ন ফরম্যাটে উপলব্ধ,যেমন:
এইচডিটিভিতে প্রতি ফ্রেমে দুই মেগাপিক্সেলে প্রদান করা হয়। ফলে এইচডিটিভি এসডি (স্ট্যান্ডার্ড-ডেফিনিশন টেলিভিশন) এর চেয়ে প্রায় পাঁচগুণ বেশি কার্যকর পিক্সেল সরবরাহ করা সম্ভব হয়। বর্ধিত রেজোলিউশন একটি পরিষ্কার ও সচ্ছ মানের ছবি প্রদান করে। উপরন্তু, প্রোগ্রেসিভ স্ক্যান এবং উচ্চ ফ্রেমের উপস্থিতির ফলে একটি ছবির কম ফ্লিকার এবং দ্রুত গতির ভালো রেন্ডারিং হয়। ২০০০ এর দশকের শেষের দিকে এইচডিটিভি ব্যাপকভাবে বিশ্বব্যাপী জনপ্রিয় হয়ে ওঠে।
কোটা ফ্যাক্টরি

কোটা ফ্যাক্টরি হল একটি ভারতীয় হিন্দি ভাষার ওয়েব সিরিজ। যা সৌরভ খান্না দ্বারা নির্মিত, রাঘব সুব্বু দ্বারা পরিচালিত এবং ভাইরাল ফিভারের জন্য অরুণাভ কুমার প্রযোজিত। গল্পটি রাজস্থানের কোটাতে ধারণ করা হয়েছে। এটি কোচিং সেন্টারের জন্য বিখ্যাত একটি শিক্ষা কেন্দ্র।
ধারাবাহিকটি ১৬ বছর বয়সী বৈভবের (ময়ূর মোর) জীবন অনুসরণ করে যিনি ইটারসি থেকে কোটায় চলে আসেন। এটি শহরের ছাত্রদের জীবন দেখায় এবং জয়েন্ট এন্ট্রান্স পরীক্ষায় উত্তীর্ণ হয়ে একটি ইন্ডিয়ান ইনস্টিটিউট অফ টেকনোলজিতে (আইআইটি) ভর্তি হওয়ার জন্য বৈভবের প্রচেষ্টা। এতে আরও অভিনয় করেছেন জিতেন্দ্র কুমার, আহসাস চন্না, আলম খান, রঞ্জন রাজ, রেবতী পিল্লাই এবং উরভি সিং প্রধান চরিত্রে।
ধারাবাহিকটি স্রষ্টা সৌরভ খান্না বলেছেন যে তিনি কোটার আশেপাশের জনপ্রিয় বর্ণনা এবং ভারতীয় পপ সংস্কৃতিতে IIT-JEE এবং NEET-এর প্রস্তুতিকে শোয়ের মাধ্যমে আরও ইতিবাচকভাবে পরিবর্তন করার লক্ষ্য রেখেছেন। সিরিজটি ১৬ এপ্রিল থেকে ১৪ মে ২০১৯ পর্যন্ত TVFPlay এবং YouTube- এ একযোগে প্রিমিয়ার হয়েছিল। সিরিজটি সাধারণত সমালোচকদের কাছ থেকে একটি ইতিবাচক প্রতিক্রিয়া পেয়েছিল, এর কালো ও সাদা সেটিং, বাস্তবতা এবং সিরিজের প্রধান প্রযুক্তিগত দিকগুলির প্রশংসা করে।
২০২১-এ ৩০ আগস্টে নেটফ্লিক্স ঘোষণা করেছিল যে সিরিজটি দ্বিতীয় সিজনের জন্য পুনর্নবীকরণ করা হবে, যা ২০২১-এ ২৪ সেপ্টেম্বর প্রকাশিত হয়েছিল। ২০২১-এ ২৬ সেপ্টেম্বর রাঘব সুব্বু নিশ্চিত করেছিলেন যে তৃতীয় সিজনের কাজ চলছে।
হেরোনিমো বাদারাক্কো

হেরোনিমো বাদারাক্কো (, ) হলেন একজন আর্জেন্টিনীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় সান ইসিদ্রো এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছেন।
বাদারাক্কো ১৯১২ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৮ সাল পর্যন্ত তিনি সর্বমোট ১৭ ম্যাচে অংশগ্রহণ করেছেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছেন, যেখানে তিনি রানার-আপ হয়েছেন।
বাদারাক্কো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছেন।
দেসনুদা

দেসনুদা হল একটি অর্ধনগ্ন, বক্ষ উন্মুক্ত মহিলা অভিনয়শিল্পী যারা শরীর বর্ণলেপনে আচ্ছাদিত যারা নিউ ইয়র্ক সিটির টাইমস স্কয়ারের পথচারী প্লাজায় টিপসের বিনিময়ে আলোকচিত্রের জন্য পোজ দেয়। দেসনুদারা সাধারণত থং অন্তর্বাস এবং হাই হিল পরে থাকে এবং মার্কিন পতাকার রং অনুকরণ করে শরীর বর্ণলেপনে লাল, সাদা ও নীল রং ব্যবহার করে। অভিনয়শিল্পীরা মূলত লাতিন। স্পেনীয় ভাষায়, দেসনু "দেসনুদা" মানে নগ্ন। 
দেসনুদারা ২০১৩ সালের গ্রীষ্মে টাইমস স্কয়ারে প্রথম উপস্থিত হয়েছিল বলে জানা গেছে।
পয়েন্ট টু পয়েন্ট পরিবহন

পয়েন্ট-টু-পয়েন্ট পরিবহন হল একটি পরিবহন ব্যবস্থা যেখানে একটি প্লেন, বাস বা ট্রেন একটি কেন্দ্রীয় হাবের মধ্য দিয়ে যাওয়ার পরিবর্তে সরাসরি একটি গন্তব্যে ভ্রমণ করে। এটি স্পোক-হাব বিতরন মডেল থেকে আলাদা যেখানে পরিবহন একটি কেন্দ্রীয় অবস্থানে যায় যেখানে যাত্রীরা তাদের গন্তব্যে পৌঁছানোর জন্য অন্য ট্রেন, বাস বা প্লেনে পরিবর্তন করে।
পয়েন্ট-টু-পয়েন্ট মডেলটি মার্কিন যুক্তরাষ্ট্রের অ্যালেজিয়েন্ট এয়ার এবং সাউথওয়েস্ট এয়ারলাইন্স সহ কম খরচের বাহক দ্বারা ব্যাপকভাবে ব্যবহৃত হয় এবং ইউরোপীয় বাহক যেমন রায়নায়ার, ইজিজেট এবং Wizzair এবং এশিয়ার কিছু কম খরচের বাহক যেমন AirAsia, NokScoot। থাই স্মাইল এবং টাইগারএয়ার অস্ট্রেলিয়া। এই ধরনের অনেক এয়ারলাইন্স প্রতিটি ফ্লাইট লেগ স্বাধীনভাবে বিক্রি করে এবং রাউন্ড-ট্রিপ টিকিট বা কানেক্টিং ফ্লাইটের কোনো ধারণা নেই, তাই একই এয়ারলাইনে একই সময়ে বুক করা ফ্লাইটের মধ্যে স্থানান্তর করার জন্যও লাগেজ সংগ্রহ করতে হবে এবং পুনরায় চেক করতে হবে। যদিও অনেকগুলি পয়েন্ট-টু-পয়েন্ট এয়ারলাইন রয়েছে, তবে বেশিরভাগেরই অন্তত একটি "হোমবেস" বিমানবন্দর রয়েছে যেখানে বেশিরভাগ ফ্লাইট উৎপন্ন হয় বা ছেড়ে যায়। মার্কিন যুক্তরাষ্ট্রের বিমানবন্দর ব্যবস্থা পয়েন্ট-টু-পয়েন্ট ছিল, CAB দ্বারা নিয়ন্ত্রিত ছিল, ১৯৬০-এর দশকের শেষের দিকে ১৯৭০-এর দশকের শুরুর দিকে, এবং অবশেষে 1978 এয়ারলাইন ডিরেগুলেশন অ্যাক্ট যখন তারা হাব ধারণায় স্যুইচ করেছিল, কম খরচের বাহকগুলির আবির্ভাব পর্যন্ত, যখন পয়েন্ট -টু-পয়েন্ট এয়ার ট্রান্সপোর্ট বেড়েছে। কিছু পূর্ণ-পরিষেবা নেটওয়ার্ক ক্যারিয়ার ফোকাস শহরগুলির মধ্যে নির্দিষ্ট উচ্চ-ঘনত্বের রুটের জন্য হাব-এন্ড-স্পোক সিস্টেমের পাশাপাশি পয়েন্ট-টু-পয়েন্ট মডেল পরিচালনা করে। ইউরোপে ঐতিহ্যবাহী ফুল-সার্ভিস এয়ারলাইনগুলি ভূমধ্যসাগরীয় এবং আলপাইন হলিডে রিসর্টে পরিবেশন করার জন্য তাদের হাবের বাইরে মৌসুমী পয়েন্ট-টু-পয়েন্ট পরিষেবা পরিচালনা করে।
গার্লস গন ওয়াইল্ড (ফ্রাঞ্চাইজ)

গার্লস গন ওয়াইল্ড (জিজিডব্লিউ) হল একটি প্রাপ্তবয়স্ক বিনোদন ফ্র্যাঞ্চাইজ যা জো ফ্রান্সিস দ্বারা ১৯৯৭ সালে তৈরি করা হয়েছিল, যিনি মাঝে মাঝে ভিডিওগুলির হোস্ট হিসাবে উপস্থিত হন।
গার্লস গন ওয়াইল্ড ১৯৯৭ সালে সম্প্রচার শুরু হওয়া গভীর রাতের ইনফোমার্শিয়াল সহ সরাসরি-প্রতিক্রিয়া বিপণন কৌশলগুলির প্রাথমিক ব্যবহারের জন্য পরিচিত ছিল। ভিডিওগুলি সাধারণত পার্টি লোকেশনে ক্যামেরা ক্রুদের সাথে জড়িত যারা তরুণ কলেজ-বয়সী নারীদের সাথে জড়িত যারা তাদের শরীর উন্মোচন করে বা "বন্য" আচরণ করে, বিশেষ করে বসন্ত বিরতির সময়। ২০০৮ সাল থেকে, গার্লস গন ওয়াইল্ড পণ্যগুলি প্রাথমিকভাবে তাদের ওয়েবসাইটের মাধ্যমে ধারাবাহিক সম্প্রচার ভিডিও, ডাউনলোড এবং ডিভিডি হিসাবে বিক্রি করা হয়েছে।
ফেব্রুয়ারী ২০১৩ সালে, কোম্পানী অধ্যায় ১১ দেউলিয়া হওয়ার জন্য আবেদন করে। 
২০১৪ সালে, কোম্পানিটি ব্যাং ব্রোস -এর কাছে বিক্রি করা হয়েছিল।
আয়মান ইবনে উবাইদ

আয়মান ইবনে উবাইদ ( ), একজন প্রাথমিক মুসলিম এবং ইসলামী নবী মুহাম্মদের সহচর ছিলেন।
তিনি ছিলেন উম্মে আয়মানের পুত্র, যিনি মুহাম্মদকে বড় করতে সাহায্য করেছিলেন। তার প্রথম স্বামী বনু খাজরাজ গোত্রের উবাইদ ইবনে যাইদ। যাইদ ইবনে হারিসার সাথে তার মায়ের দ্বিতীয় বিবাহের মাধ্যমে, তিনি ছিলেন উসামা ইবনে যায়েদের সৎ ভাই। 
হুনাইনের যুদ্ধে শত্রু আরব উপজাতিদের বিরুদ্ধে মুসলিম বাহিনীর হয়ে যুদ্ধ করতে গিয়ে আয়মান নিহত হন। 
আয়মানের পুত্র আল-হাজ্জাজ ইবনে আয়মান মুহাম্মদের জীবদ্দশায় জন্মগ্রহণ করেছিলেন এবং সহীহ আল-বুখারি সহ ইসলামী সাহিত্যে আল-হাজ্জাজ থেকে মুহাম্মদের হাদীস উদ্ধৃত করা হয়েছে।
আয়মান ছিলেন বারাকার পুত্র, একজন আবিসিনিয়ান। যিনি নবীর পিতা-মাতা আবদুল্লাহ ইবনে আবদুল-মুত্তালিব এবং আমিনাহ বিনতে ওয়াহবের পরিবারের দাস হিসেবে কাজ করেছিলেন। আমিনার মৃত্যুর পর তিনি মুহাম্মদের দাসী হন। 
আল-আবওয়াতে আমিনার মৃত্যুর পর, বারাকাহ মুহাম্মদের দেখাশোনা করেন এবং তার সাথে মক্কায় তার দাদা আব্দুল-মুত্তালিব ইবনে হাশিমের বাড়িতে চলে যান, যেখানে তিনি তার শৈশবকালে এবং তারপরে যৌবনে তার সেবা করেছিলেন। 
মুহাম্মদ যখন খাদিজাকে বিয়ে করেন, তখন তিনি বারাকাকে মুক্ত করেন এবং উবাইদ ইবনে যাইদ নামে একজন খাজরাজ গোত্রের সাহাবীর সাথে বিয়ের ব্যবস্থা করেন। এই বিবাহের মাধ্যমে আয়মানের জন্ম হয় এবং এভাবে তিনি " উম্মে আয়মান " ("আয়মানের মা") নামে পরিচিত হন। 
আয়মানের পিতা উবাইদ ইবনে যাইদ খায়বার যুদ্ধে নিহত হন। 
ইসলামিক মূল সূত্রে আয়মানকে মুহাজিরদের একজন হিসেবে উল্লেখ করা হয়েছে। যার অর্থ হল তিনি মক্কায় কুরাইশদের ধর্মীয় নিপীড়ন থেকে বাঁচার জন্য মক্কা থেকে মদিনায় হিজরত করেছিলেন।
তার মায়ের মতো, আয়মানও মুহাম্মদের খেদমতে প্রবেশ করেন এবং তার পানির পাত্রের দায়িত্বে ছিলেন; যা দিয়ে তিনি অজু করতেন। এছাড়াও তিনি একজন রাখালও ছিলেন এবং মুহাম্মদের মালিকানাধীন আটটি ছাগলের দেখাশোনা করতেন। 
তার থেকে একটি হাদীস বর্ণিত হয়েছে। তিনি নিশ্চিত করেছেন যে মুহাম্মদ শুধুমাত্র একজন চোরের হাত তখনই কেটে ফেলতেন যদি চুরি করা জিনিসটির মূল্য ন্যূনতম একটি ঢালের মূল্যের সমপরিমাণ হতো এবং সেই সময়ে একটি ঢাল একটি স্বর্ণমুদ্রার মূল্যের সমান ছিল।("হাদীসটি দূর্বল") এই হাদিসটি সহীহ আল-বুখারির একটি বর্ণনা দ্বারা নিশ্চিত করা হয়েছে।("শুধুমাত্র ঢালের কথা আছে, কিন্তু মূল্য ভিন্ন") 
হুনাইনের যুদ্ধে মুসলিম বাহিনীর হয়ে যুদ্ধ করতে গিয়ে আয়মান নিহত হন। 
ইবনে কাসির লিখেছেন যে ইবনে ইসহাকের মতে, যুদ্ধের প্রত্যক্ষদর্শী জাবির ইবনে আবদুল্লাহ বর্ণনা করেছেন যে, শত্রুর অতর্কিত আক্রমণে মুসলিম বাহিনী আতঙ্কিত হয়ে পড়ে এবং অনেক লোক যুদ্ধক্ষেত্র থেকে পালিয়ে যায়। যদিও মুহাজিরদের একটি দল দৃঢ়ভাবে দাঁড়িয়েছিল এবং যুদ্ধক্ষেত্রে মুহাম্মদকে রক্ষা করেছিল। এই ব্যক্তিরা হলেন আবু বকর, উমর, আলী, আব্বাস ইবনে আব্দুল মুত্তালিব, আবু সুফিয়ান ইবনে আল-হারিস, ফজল ইবনে আব্বাস, রাবিয়া ইবনে আল-হারিস, উসামা ইবনে যায়েদ এবং আয়মান ইবনে উবাইদ। সেদিন মুহাম্মদকে রক্ষা করতে গিয়ে আয়মানকে হত্যা করা হয়। এই কারণে আইমানকে ইসলামে শহীদ হিসাবে বিবেচনা করা হয়।
তার শাহাদাতের পর মুহাম্মাদের চাচা আব্বাস ইবনে আব্দুল মুত্তালিব এবং যারা মুহাম্মদকে রক্ষা করার জন্য আয়মানের সাথে যুদ্ধ করেছিলেন তাদের মধ্যে একজন তার দৃঢ়তা এবং সাহসিকতার প্রশংসা করে একটি কবিতা রচনা করেছিলেন।
ন্যুড অ্যান্ড ন্যাচারাল

ন্যুড অ্যান্ড ন্যাচারাল: দ্য ম্যাগাজিন অফ ন্যাচারিস্ট লিভিং বা কেবল "এন" ম্যাগাজিন, ওশকোশ, উইসকনসিনে দ্য নেচারিস্ট সোসাইটি ফাউন্ডেশন দ্বারা প্রকাশিত একটি ত্রৈমাসিক ১০০+ পৃষ্ঠার নগ্নতাবাদী ম্যাগাজিন এবং সমগ্র মার্কিন যুক্তরাষ্ট্র এবং আন্তর্জাতিকভাবে বিতরণ করা হয়। বর্তমান সংবাদের পাশাপাশি ম্যাগাজিনে নগ্নতাবাদী ইতিহাস, সংস্কৃতি এবং বর্তমান আইনি সমস্যাগুলির উপর পাণ্ডিত্বপূর্ণ নিবন্ধগুলিও রয়েছে৷
যদিও এটির অল্প বেতনভুক্ত কর্মী রয়েছে, অনেক নিবন্ধ এবং আলোকচিত্রে টিএনএসএফ সদস্যদের অবদান রয়েছে। সম্পাদকরা পোজ দেয়া "গ্ল্যামার" আলোকচিত্রের ব্যবহার এড়িয়ে যান; বরং এটি সব বয়সের নগ্নবিদদের ছবি প্রকাশ করে এবং শারীরিক অবস্থার নগ্ন বিনোদন উপভোগ করে। ২০০৫ সালের বসন্ত থেকে পত্রিকাটি সম্পূর্ণ রঙিন ছাপা হচ্ছে; ২০০৮ সাল থেকে তারা পুনর্ব্যবহৃত কাগজ ব্যবহার করা শুরু করে।
দ্য ন্যাচারিস্ট সোসাইটি "এন" ম্যাগাজিনের সদস্য হলে তাদেরকে ফাউন্ডেশনের সদস্য হিসাবে অন্তর্ভুক্ত করে।
বিক্রম দোরাইস্বামী

বিক্রম কুমার দোরাইস্বামী হলেন যুক্তরাজ্যে নিয়ুক্ত ভারতীয় হাইকমিশনার। এই নিয়োগের আগে তিনি বাংলাদেশে ভারতীয় হাইকমিশনার ছিলেন।
দোরাইস্বামী একটি তামিল সামরিক পরিবারে জন্মগ্রহণ করেন। তার পিতা একজন বিমানবাহিনীর কর্মকর্তা ছিলেন যিনি বাংলাদেশের স্বাধীনতা যুদ্ধে যুদ্ধ করেছিলেন, এমন একটি দেশ যেখানে দোরাইস্বামী শেষ পর্যন্ত হাই কমিশনার হয়েছিলেন। তিনি সারা ভারতের স্কুলে পড়াশোনা করেন, শেষ পর্যন্ত দিল্লি বিশ্ববিদ্যালয় থেকে ইতিহাসে স্নাতকোত্তর ডিগ্রি অর্জনের। সিভিল সার্ভিস পরীক্ষায় বসাকালে তিনি সাংবাদিক হিসেবে এক বছর কাজ করেছিলেন।
তিনি ১৯৯২ ব্যাচের অংশ হিসাবে ভারতীয় পররাষ্ট্র পরিষেবা তে যোগদান করেন। তার কূটনৈতিক কর্মজীবনের সময়, তাকে জাতিসংঘের স্থায়ী মিশনে পোস্ট করা হয়েছে, তিনি জোহানেসবার্গে কনসাল জেনারেল ছিলেন এবং পররাষ্ট্র মন্ত্রণালয়ে দক্ষিণ এশীয় আঞ্চলিক সহযোগিতা সংস্থা এবং উত্তর আমেরিকান বিভাগের প্রধান ছিলেন। . তিনি বাংলাদেশে ভারতের হাইকমিশনার এবং দক্ষিণ কোরিয়া ও উজবেকিস্তানে ভারতের রাষ্ট্রদূত হিসেবে দায়িত্ব পালন করেছেন। তিনি প্রধানমন্ত্রী অটল বিহারী বাজপেয়ীর আমলে প্রধানমন্ত্রীর দপ্তরেও নিযুক্ত ছিলেন এবং প্রধানমন্ত্রী ডঃ মনমোহন সিংয়ের একান্ত সচিব ছিলেন।
তিনি সঙ্গীতা দোরাইস্বামীর সাথে বিবাহিত এবং তাদের একটি পুত্র রয়েছে। বিক্রম দোরাইস্বামীর আগ্রহের মধ্যে রয়েছে পড়া, খেলাধুলা, ফিটনেস, ভ্রমণ এবং জ্যাজ। তিনি চীনা, কিছু ফরাসি এবং কোরিয়ান ভাষায় কথা বলতে পারেন।
বুয়েনোস আইরেসের ওবেলিস্ক

বুয়েনস আইরেসের ওবেলিস্ক (ওবেলিস্ক ডি বুয়েনোস আইরেস) হল আর্জেন্টিনার বুয়েনোস আইরেসের জাতীয় ঐতিহাসিক স্মৃতিস্তম্ভ এবং প্রতিমূর্তি। এটি কোরিয়েন্টেস এবং ৯ ডি জুলিওর সংযোগস্থলে প্লাজা দে লা রিপাবলিকাতে অবস্থিত। এটি ১৯৩৬ সালে শহরটির চতুর্থ প্রতিষ্ঠা র্বার্ষিকী স্মরণে স্থাপন করা হয়েছিল।
১৯৩৬ সালের ২০ মার্চ, স্মারকস্তম্ভটির নির্মাণকাজ শুরু হয় এবং একই বছরের ২৩ মে শেষ হয়। মেয়র মারিয়ানো দে ভেদিয়া ওয়াই মিটারের (রাষ্ট্রপতি অগাস্টিন পেড্রো জাস্টো কর্তৃক নিযুক্ত) অনুরোধে স্থপতি আলবার্তো প্রিবিশ (আর্জেন্টিনার অন্যতম প্রধান আধুনিকতাবাদী স্থপতি যিনি করিয়েন্তেস এবং সুইপাচাতে তেট্রো গ্রান রেক্স নকশা করেছিলেন) এটির নকশা করেছিলেন। এটির নির্মাণের ব্যয় হয়েছে ২০০,০০০ আর্জেন্টাইন পেসো। এতে কংক্রিট এবং কর্ডোবার ওলেন সাদা পাথর ব্যবহার করা হয়েছে।
স্মারকস্তম্ভটি নির্মাণ করেছে জার্মান কোম্পানি G.E.O.P.E. - Siemens Bauunion - Grün & Bilfinger, যারা ১৫৭ জন কর্মী নিয়ে ৩১ দিনের রেকর্ড সময়ে স্মারকস্তম্ভটির নির্মানকাজ শেষ করে। নির্মানকাজে দ্রুত শক্ত হয় এমন ইনকর সিমেন্ট ব্যবহার করা হয়েছিল এবং কংক্রিটের ডাম্পিং সুবিধার জন্য সেকশন তৈরি করা হয়েছিল।
স্মারকস্তম্ভটির উচ্চ , এবং এতে উচ্চতার শীর্ষস্থানীয় দীক্ষা রয়েছে, যেটি আকারের। এর ভোঁতা ডগা রয়েছে, এবং শীর্ষে একটি বজ্রপাত রড স্থাপন করা হয়েছে, যা উচ্চতার কারণে ভূমি থেকে দেখা যায় না; এর তারগুলি স্মারকস্তম্ভটির অভ্যন্তরের মধ্য দিয়ে চলে।
স্মারকস্তম্ভটির পশ্চিম দিকে একটি প্রবেশপথ রয়েছে এবং উপরে চারটি জানালা রয়েছে, যেখানে প্রতি ৭টি বিরতি সহ শুধুমাত্র ২০৬ ধাপের একটি সোজা সিঁড়ি দিয়ে পৌঁছানো যায়।
১৯৩৮ সালের ২০ ফেব্রুয়ারি, রবার্তো মারিয়া অরটিজ জাস্টোর স্থলাভিষিক্ত হন এবং শহরের নতুন মেয়র হিসেবে আর্তুরো গোয়েঞ্চেকে নিযুক্ত করেন। ১৯৩৯ সালের জুন মাসে সিটি কাউন্সিল অর্থনৈতিক, নান্দনিক এবং জননিরাপত্তার কারণ উল্লেখ করে ওবেলিস্ক ভেঙে ফেলার প্রস্তাব দেয়। যদিও, অধ্যাদেশটি পৌরসভার নির্বাহী ক্ষমতা দ্বারা ভেটো করা হয়েছিল। এটিকে যোগ্যতা এবং বিচারিক বিষয়বস্তু ছাড়াই একটি কাজ হিসাবে চিহ্নিত করে, কারণ এটি নির্বাহী ক্ষমতা দ্বারা উদ্ভূত জিনিসগুলির অবস্থাকে পরিবর্তন করে এবং এটি জাতির এখতিয়ার এবং হেফাজতের আওতায় একটি স্মৃতিস্তম্ভ ছিল যা তার ঐতিহ্যের অংশ।
কান্ত দেল বার্সা

কান্ত দেল বার্সা () হল ফুটবল ক্লাব বার্সেলোনার অফিসিয়াল সঙ্গীত। ক্লাবের ৭৫তম বার্ষিকী উদযাপনের জন্য এটি ১৯৭৪ সালে কমিশন করা হয়েছিল। গানের কথা লিখেছেন জাউমে পিকাস এবং জোসেপ মারিয়া এসপিনাস এবং সঙ্গীত পরিচালনা করেছেন ম্যানুয়েল ভালস।
ফুটবল ক্লাব বার্সেলোনা এবং পূর্ব জার্মানির মধ্যে একটি খেলার আগে ২৭ নভেম্বর ১৯৭৪ সালে কাম্প ন্যুতে এই গানটির আনুষ্ঠানিক আত্মপ্রকাশ করা হয়েছিল। একটি ৩,৫০০ জনের শক্তিশালী গায়কদল ওরিওল মার্টোরেল দ্বারা পরিচালিত হয়েছিল। ২৮ নভেম্বর ১৯৯৮-এ, ক্লাবটির শতবর্ষের সময়, এটি কাম্প ন্যুতে একটি উৎসবের শেষে কাতালান গায়ক-গীতিকার জোয়ান ম্যানুয়েল সেরাত দ্বারা পরিবেশিত হয়েছিল। ২০০৮-০৯ সাল থেকে এল কান্ত দেল বার্সা অফিসিয়াল বার্সেলোনার রেপ্লিকা জার্সিগুলিতে মুদ্রিত হয়েছে।
সানশাইন অ্যান্ড হেলথ

সানশাইন অ্যান্ড হেলথ (মূলত দ্য ন্যুডিস্ট ) ছিল একটি মার্কিন ন্যুডিস্ট ম্যাগাজিন যা ১৯৩৩ থেকে ১৯৬৩ পর্যন্ত প্রকাশিত হয়েছিল। একে মার্কিন যুক্তরাষ্ট্রে নগ্নতাবাদী আন্দোলনের "ফ্ল্যাগশিপ ম্যাগাজিন" হিসাবে বর্ণনা করা হয়েছে। এটি মাসিক প্রকাশিত হতো, এবং নিউজস্ট্যান্ডগুলিতে বিক্রির পাশাপাশি মেইলের মাধ্যমে সাবস্ক্রিপশন দ্বারা বিতরণ করা হতো।
যদিও জনপ্রিয়, ম্যাগাজিনটি অশ্লীলতার সাথে সম্পর্কিত একাধিক আইনি চ্যালেঞ্জের মুখোমুখি হয়েছিল, বিশেষ করে মার্কিন পোস্ট অফিস থেকে, যা বারবার একে অ-মেইলযোগ্য ঘোষণা করার চেষ্টা করেছিল। কিন্তু এটি সুপ্রিম কোর্টের একটি অনুকূল চুড়ান্ত সিদ্ধান্ত পেয়েছিল। অশ্লীলতার অভিযোগ অবশেষে ম্যাগাজিনের প্রচলনকে ক্ষতিগ্রস্থ করে, কারণ আরও যৌন সুস্পষ্ট ম্যাগাজিনের সাথে প্রতিযোগিতায় টিকতে না পেরে, ম্যাগাজিনটি ১৯৬৩ সালে দেউলিয়া হয়ে যায়।
"দ্য ন্যুডিস্ট" ছিল আন্তর্জাতিক নগ্নতাবাদী সম্মেলনের একটি প্রকাশনা, যা ১৯৩১ সালে প্রতিষ্ঠিত হয়েছিল এবং পরে জাতীয় নগ্নতা সংগঠনে পরিণত হয়েছিল। ১৯৩৩ সালে ম্যাগাজিনটি চালু করার সময়, হেনরি এস. হান্টিংটন (সম্মেলনের সভাপতি) সম্পাদক হিসাবে দায়িত্ব পালন করেন এবং ইলসলে বুন (সম্মেলনের সেক্রেটারি) ব্যবস্থাপনা সম্পাদক হিসাবে ছিলেন। পরে, বুনের মেয়ে মার্গারেট এ. বি. পুলিস সম্পাদক হিসেবেও দায়িত্ব পালন করবেন। ১৯৫০-এর দশকের গোড়ার দিকে, ম্যাগাজিনের কার্যক্রম নিউ জার্সির মেস ল্যান্ডিং ভিত্তিক ছিল।
নগ্নতাবাদী রিসোর্ট

নগ্নতাবাদী রিসোর্ট বা প্রকৃতিবাদী রিসোর্ট হল এমন একটি স্থাপনা যা অতিথিদের জন্য আবাসন (বা অন্তত ক্যাম্পিং স্পেস) এবং অন্যান্য সুযোগ-সুবিধা প্রদান করে এমন একটি প্রেক্ষাপটে যেখানে তাদেরকে নগ্নতাবাদ অনুশীলন করার জন্য আমন্ত্রণ জানানো হয় - অর্থাৎ, অ-যৌন সামাজিক নগ্নতার জীবনধারা। একটি ছোট, আরও গ্রাম্য, বা আরও মৌলিক নগ্নতাবাদী রিসোর্টকে একটি নগ্নতাবাদী শিবির বলা যেতে পারে।
একটি নগ্নতাবাদী ক্লাব হল এমন লোকদের একটি সমিতি যারা একসাথে প্রকৃতিবাদ অনুশীলন করে, তবে শব্দগুচ্ছটি প্রায়শই "নগ্নতাবাদী রিসোর্ট" এর প্রতিশব্দ হিসাবে ব্যবহৃত হয়, যেহেতু সাধারণভাবে এই ধরনের একটি রিসোর্ট এই জাতীয় সংস্থার দ্বারা পরিচালিত হয়। যুক্তরাজ্য ও নিউজিল্যান্ডে, কিছু নগ্নতাবাদী ক্লাবকে সান ক্লাব হিসাবে উল্লেখ করা হয়।
একটি নগ্নতাবাদী সম্প্রদায় হল একটি ইচ্ছাকৃত সম্প্রদায় যার সদস্যরা একসাথে বসবাস করতে এবং স্থায়ী ভিত্তিতে নগ্নতাবাদ অনুশীলন করতে পছন্দ করে। নগ্নতাবাদী সম্প্রদায়গুলিকে একসময় ন্যুডিস্ট কলোনি হিসাবে উল্লেখ করা হত, এবং এই শব্দটি এখনও জনপ্রিয় সংস্কৃতিতে বিদ্যমান, তবে নেতিবাচক অর্থের কারণে এটি আজ বেশিরভাগ নগ্নতাবাদীদের দ্বারা এড়ানো হয়।
নগ্নতাবাদী রিসোর্ট এবং সম্প্রদায়গুলি তীক্ষ্ণ পার্থক্য ছাড়াই একটি বর্ণালীতে বিদ্যমান - একটি নগ্নতাবাদী রিসোর্ট প্রাথমিকভাবে বাণিজ্যিক হতে পারে তবে কিছু স্থায়ী বাসিন্দাও সেখানে থাকতে পারে, যখন একটি নগ্নতাবাদী সম্প্রদায় প্রাথমিকভাবে আবাসিক তবে কিছু অর্থপ্রদানকারী দর্শনার্থীরাও সেখানে থাকতে পারে। কিছু নগ্নতাবাদী রিসোর্ট এবং সম্প্রদায়ের সাইটে থাকার শর্ত হিসাবে নগ্নতা প্রয়োজন; অন্যত্র পোশাক-ঐচ্ছিক, যতক্ষণ তারা অন্যদের নগ্ন হওয়া সহ্য করে ততক্ষণ পর্যন্ত পোশাক পরতে দেয়।
কিছু নগ্নতাবাদী সম্প্রদায় দোকান, ব্যাঙ্ক এবং রেস্তোরাঁর মতো ব্যবসা পরিচালনা করার জন্য যথেষ্ট বড়; এগুলোকে নগ্নতাবাদী গ্রাম বলা যেতে পারে। উদাহরণগুলির মধ্যে রয়েছে স্পেনের ভেরা প্লেয়া এবং ফ্রান্সের সেন্টার হেলিও-মারিন মন্টালিভেট ও ক্যাপ ডি'আগদে। কিছু ইউরোপীয়রা এই স্কেলের সম্প্রদায়ের জন্য "নগ্নতাবাদী রিসোর্ট" শব্দটি সংরক্ষণ করে।
প্রাচীনতম পরিচিত নগ্নতাবাদী ক্লাব, নেকেড ট্রাস্টের ফেলোশিপ, ১৮৯১ সালে চার্লস ক্রফোর্ড নামে এক জেলা ও দায়রা বিচারক দ্বারা ব্রিটিশ ভারতের মাথেরানে প্রতিষ্ঠিত হয়েছিল। ক্লাবের আরও দুই সদস্য ছিল, ভাই অ্যান্ড্রু এবং কেলগ ক্যাল্ডারউড। সংস্থার একটি মহিলা শাখা যুক্ত করার প্রস্তাবটি কখনই বাস্তবায়িত হয়নি, এবং খুব শীঘ্রই ক্রফোর্ডকে রত্নাগিরিতে বদলি করা হলে এটি অস্তিত্বের বাইরে চলে যায়। তিনি ১৮৯৪ সালে মারা যান। ক্রফোর্ড ও সমকামী অধিকার কর্মী এডওয়ার্ড কার্পেন্টারের মধ্যে প্রথম দিকে চালাচালি হওয়া চিঠিপত্র থেকে জানা যায় যে পরবর্তীতে তারা সেই সময়ে ভিয়েনা এবং মিউনিখে অনুরূপ কিছু গোষ্ঠী সম্পর্কে জানত, কিন্তু তাদের অস্তিত্বের অন্য কোন প্রমাণ পাওয়া যায়নি।
নগ্ন সাঁতার

নগ্ন সাঁতার হল পোশাক ছাড়াই সাঁতার কাটার অভ্যাস, তা প্রাকৃতিক জলের মধ্যেই হোক বা সুইমিং পুলে। নগ্ন সাঁতারের একটি কথোপকথন ইংরেজি শব্দ হল "স্কিনি-ডিপিং"।
ব্রিটিশ ও মার্কিন উভয় ইংরেজিতে, সাঁতারের অর্থ "শরীর বা শরীরের অঙ্গ নড়াচড়া করে জলের মধ্য দিয়ে চলাচল করা"। ব্রিটিশ ইংরেজিতে, স্নান মানে সাঁতারও; কিন্তু মার্কিন ইংরেজিতে, স্নান বলতে বোঝায় ধোয়া, বা স্বাস্থ্যকর, থেরাপিউটিক বা আচার-অনুষ্ঠানের উদ্দেশ্যে তরলে নিমজ্জিত করা। অনেক পদ ব্রিটিশ ব্যবহারকে প্রতিফলিত করে, যেমন সমুদ্র স্নান এবং স্নানের স্যুট, যদিও সাঁতারের পোশাক এখন প্রায়শই ব্যবহৃত হয়।
প্রাগৈতিহাসিক এবং প্রাচীন ইতিহাসের বেশিরভাগ ক্ষেত্রে, সাঁতার এবং স্নান উভয়ই কাপড় ছাড়াই করা হত, যদিও স্নানকে লিঙ্গ অনুযায়ী আলাদা করা উচিত কিনা তা নিয়ে সংস্কৃতিতে ভিন্নতা রয়েছে। খ্রিস্টান সমাজগুলি সাধারণত মিশ্র নগ্ন স্নানের বিরোধিতা করে, যদিও সমস্ত প্রাথমিক খ্রিস্টানরা মিশ্র সাম্প্রদায়িক স্নানের রোমান ঐতিহ্যকে অবিলম্বে পরিত্যাগ করেনি। বিংশ শতাব্দীতে পশ্চিমা সমাজে, নগ্ন সাঁতারের প্রচলন ছিল পুরুষ এবং ছেলেদের জন্য, বিশেষ করে শুধুমাত্র পুরুষের প্রেক্ষাপটে এবং কিছু পরিমাণে পোশাক পরা মহিলাদের উপস্থিতিতে। কিছু অ-পশ্চিমা সমাজ বর্তমানে মিশ্র নগ্ন স্নানের অনুশীলন চালিয়ে যাচ্ছে, যখন কিছু পশ্চিমা সংস্কৃতি ২০ শতকে এসে এই অনুশীলনের প্রতি আরও সহনশীল হয়ে উঠেছে।
নগ্নতাবাদের সমসাময়িক অনুশীলনের মধ্যে রয়েছে নগ্ন সাঁতার। অনেক ইউরোপীয় দেশে নগ্নতাবাদের ব্যাপক গ্রহণযোগ্যতা জনসাধারণের জন্য উন্মুক্ত স্থানে পোশাক-ঐচ্ছিক সাঁতারের আইনি স্বীকৃতির দিকে পরিচালিত করেছে। মার্কিন যুক্তরাষ্ট্রে ১৯৬০-১৯৭০-এর দশকে পাবলিক "নগ্ন সৈকত" জনপ্রিয়তার একটি সংক্ষিপ্ত সময়ের পরে, গ্রহণযোগ্যতা হ্রাস পায়, মার্কিনরা নগ্ন সাঁতারকে সাধারণত ব্যক্তিগত স্থানে সীমাবদ্ধ করে রেখেছে।
গুহায় প্রাপ্ত প্রস্তর বর্ণলেপনের উপর ভিত্তি করে, প্রথম সভ্যতার আগে হাজার হাজার বছর ধরে সাঁতারের মানব কার্যকলাপ বিদ্যমান ছিল, যে সময়ে মানুষ সাধারণত নগ্ন থাকতো।
হরগৌরী পাইস হোটেল

হরগৌরী পাইস হোটেল হলো স্টার জলসা চ্যানেলে প্রচারিত একটি ভারতীয় বাংলা টেলিভিশন ধারাবাহিক। যার যাত্রা ১২ সেপ্টেম্বর ২০২২ সালে শুরু হয়। এটি বাংলা বিনোদন চ্যানেল স্টার জলসায় এবং ডিজিটাল প্ল্যাটফর্ম ডিজনি+ হটস্টারে উপলব্ধ। এতে প্রধান চরিত্রে অভিনয় করছেন রাহুল মজুমদার এবং শুভস্মিতা মুখোপাধ্যায়।
গল্পের পটভূমি হলো একটি ধনী পরিবারের উচ্চ শিক্ষিত মেয়ে বিয়ের পর একটি মধ্যবিত্ত পরিবারে মানিয়ে নেয়।